als_Latn dik_Latn sag_Latn
Që prej më shumë se një jave, të burgosurit e burgut të Shenkollit në rrethin e Lezhes vazhdojnë të refuzojne ushqimin që u afrohet nga ana e drejtuesve të këtij institucioni.
Në grevën e urisë janë përfshirë të denuarit në godinën nr. 4 të burgut. “Janë rreth 50 të burgosur, të cilët i janë bashkuar kësaj greve duke refuzuar ushqimin.
Ndërsa në ditët e para greva u quajt e pjesshme, pasi në dhomat e tyre të burgosurit kishin ushqime të sjella nga familjaret, gjatë ditëve të fundit gjendja e tyre shëndetësore është rënduar.
Lezhe, 50 te burgosur ne greve urie
Kjo për shkak të mbarimit të ushqimeve”, – shprehen punonjës të burgut të Shënkollit. Mësohet se të burgosurve që janë në grevë urie u është mohuar edhe takimi me familjarët dhe të afërmit e tyre. Administrata e burgut vazhdon negociatat me të dënuarit që të ndërpresin grevën.
Por këta të fundit nuk kanë pranuar, duke kërkuar që të plotësohen kërkesat e tyre për aplikimin e lejeve dhe të amnistisë sipas ligjeve në fuqi; përmirësimin e normës ushqimore si dhe kushteve në ambientet ku jetojnë.
Burime zyrtare nga institucioni i vuajtjes së dënimit në Shenkoll të Lezhes bëjnë të ditur se kërkesat e paraqitura nga të burgosurit i janë dërguar Drejtorise së Përgjithshme të Burgjeve, por ende nuk ka një përgjigje konkrete zyrtare për plotësimin e kërkesave në fjalë. Të burgosurit e Burgut të Shenkollit deklarojnë se ndërprerja e lejeve ka ardhur pas arratisjes së Admir Tafilit. ag.li. (Lezha.eu)
als_Latn als_Latn als_Latn als_Latn als_Latn als_Latn als_Latn